open-index/open-wikipedia-markdown huggingface dataset:
Strustajärvi

**Strustajärvi** () on makeavetinen järvi Vitsebskin alueella, Valko-Venäjällä. Se on Braslaun järvien kansallispuiston järvistä kolmanneksi suurin.

Strustajärveen laskee useita pieniä virtoja Snudy-, Boloiso- ja Jelnojärvistä. Siitä laskee pieni joki Voisojärveen. Järvessä esiintyy ainakin 22 kalalajia, muiden muassa muikkua.

Strustajärvi on pinta-alaltaan 13 km² ja suurimmalta syvyydeltään 23 metriä. Hiekkaiset ja liejuiset rannat ovat tiheälti sarakasvien peitossa. Järven rannoilla on useita pieniä jokilaaksoja ja joensuita.

Järven keskellä on Čajčinin saari, jonka pinta-ala on 1,6 km². Se on Valko-Venäjän toiseksi suurin saari. 

## Lähteet

## Aiheesta muualla
Sachtleben Chemie

**Sachtleben Chemie GmbH** on vuonna 1878 perustettu saksalainen kemianteollisuuden yritys, jonka pääkonttori sijaitsee Duisburgissa. 

Tuotantolaitoksia Sachtlebenillä oli vuoteen 2013 saakka Saksan lisäksi myös Suomessa. Yrityksen päätuotteita olivat maaliteollisuudessa käytettävä valkoinen pigmentti sekä muun muassa muovien ja painomusteiden valmistuksessa käytettävät täyteaineet. Vuonna 2013 Sachtlebenin pigmenttiteollisuus, mukaan lukien Porin titaanidioksiditehdas Suomessa, siirtyi yhdysvaltalaisen Huntsman Corporationin omistukseen.

Porin tehdas on alun perin vuonna 1957 valtionyrityksenä nimeltä Vuorikemia perustettu tehdas, jonka omistajaksi vuonna 1962 tuli Kemira. Vuonna 2008 Kemira Pigments ja amerikkalainen Rockwood Holdings Inc. muodostivat yhteisyrityksen Sachtleben Pigments, joka liitettiin Sachtlebeniin Kemiran luovuttua sen osakkuudesta ja Rockwoodin ostettua koko Sachtlebenin. Pian Rockwood myi Sachtlebenin pigmenttiteollisuuden Huntsman Corporationille.

## Lähteet
HMAS Ararat (PB 89)

**HMAS Ararat** (viirinumero P89) on Australian laivaston Armidale-luokan partioalus.

## Valmistus
Australian puolustusministeriö tilasi luokan alukset 17. joulukuuta 2003 Defence Maritime Services Pty Limitediltä, ja niiden valmistuksesta vastasi Austal Shipsin Hendersonin telakka lähellä Fremantlea Länsi-Australiassa. Sopimukseen kuului 12 aluksen suunnittelu, valmistus sekä 15 vuoden ylläpito, josta maksettiin 553 dollaria. *Araratista* tehtiin virallinen tarjous 27. kesäkuuta 2006. Se kastettiin 6. toukokuuta 2006 kumminaan ensimmäisen *Araratin* päällikön, komentajakapteeni Norman Muzzellin tytär Jennifer O’Malley. Alus otettiin palvelukseen 10. marraskuuta 2006.

## Palvelus
Alus poistettiin palveluksesta 2. heinäkuuta 2022.

## Lähteet

## Aiheesta muualla
*Naval-technology.com – Armidale-luokka
Kakkosen kausi 1998

**Kakkosen kausi 1998** oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Lohkojen toiseksi sijoittuneet pelasivat keskenään karsintaottelut ottelupareina etelä- ja itälohkojen sekä länsi- ja pohjoislohkojen toinen. Otteluparien voittajat nousivat Ykköseen. Sijoille 11–12 sijoittuneet putosivat suoraan Kolmoseen.  

Ykköseen nousivat suoraan Tikkurilan Palloseura, Riihimäen Palloseura, Musan Salama ja Kuopion Palloseura sekä karsintojen kautta HIFK ja Närpes Kraft.

## Etelälohko

## Itälohko

## Länsilohko

## Pohjoislohko

## Karsinta Ykköseen

*HIFK – HPS 0–0
*HPS – HIFK 1–1

HIFK nousi Ykköseen vierasmaalisäännöllä.

*Närpes Kraft – Kings 0–1
*Kings – Närpes Kraft 0–4

Närpes Kraft nousi Ykköseen yhteismaalein 4–1.

## Parhaat maalintekijät

## Lähteet
*
### Viitteet
Hai-saapas

**Hai-saapas** on kumisaapastyyppi, jonka tuotanto Nokia Oy:ssä alkoi vuonna 1968, ja väreinä olivat tuolloin valkoinen, musta, sininen ja punainen. Hai-saappaista tuli erittäin suosittuja erityisesti nuorison keskuudessa. Ennätysvuonna 1970 Suomessa myytiin 300 000 Hai-saapasparia. 

Nykyisin brändin omistaa Nokian Jalkineet, Nokia Oy:stä irronnut yhtiö. Berner-perheyhtiö osti Nokian Jalkineet vuonna 2005.

## Lähteet
Jalkapallon naisten SM-sarjakausi 1998

**Jalkapallon naisten SM-sarjakausi 1998** oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Malmin Palloseura ja pronssia FC Kontu.

Kausi pelattiin 10 joukkueen kaksinkertaisena sarjana, jonka jälkeen kuusi parasta joukkuetta pelasivat yksinkertaisen ylemmän loppusarjan ja neljä viimeistä yksinkertaisen alemman loppusarjan. Alkusarjan tulokset otettiin huomioon. Alemman loppusarjan viimeinen joukkue Jyväskylän Pallokerho putosi suoraan Ykköseen ja toiseksi viimeinen FC Kuusysi karsi paikasta SM-sarjaan Ykkösen lohkovoittajien karsinnassa hävinneen Turun Tovereiden kanssa. Turun Toverit nousi SM-sarjaan.

## Alkusarja

## Ylempi loppusarja

## Alempi loppusarja

## Karsinta SM-sarjaan

*TuTo – FC Kuusysi 2–0
*FC Kuusysi – TuTo 3–2

Turun Toverit nousi SM-sarjaan yhteismaalein 4–3.

## Parhaat maalintekijät

26 maalia
*Hanna Ekström, HJK

14 maalia
*Rosa Lappi-Seppälä, HJK

12 maalia
*Laura Kalmari, HJK

11 maalia
*Jenni Sibelius, MPS
*Sani Ylitalo, FC Puistola

10 maalia
*Anna-Kaisa Rantanen, HJK

9 maalia
*Heidi Kackur, FC United
*Anni Määttänen, Pyrkivä

## Lähteet
Puolipiiri

**Puolipiiri** eli **piirin puolikas**  tarkoittaa geometriassa monikulmion tai muun tasokuvion piirin jakamista kahteen yhtäpitkään osaan, joiden yhteinen pituus on koko kuvion piiri. Puolipiirillä voidaan tarkoittaa myös sitä käyrää tai murtoviivaa, joka muodostaa kuvion piirillä sen pituuden puolikkaan mittaisen kuvion. Tällöin samalle kuviolle voidaan esittää lukemattomia puolipiirejä.

Vaikka termin tunteminen ei ole geometriassa välttämätöntä, sillä voidaan yksinkertaistaa monia geometrian laskukaavoja. Jos merkitään piiriä p () ja puolipiiriä s (), voidaan esittää 
:s=\tfrac{1}{2} p.

Esimerkiksi kolmion puolipiirin pituus saadaan sivujen pituuksien summan puolikkaasta
:s=\frac{a+b+c}{2}
ja muidenkin monikulmien puolipiirit vastaavalla tavalla. Ympyrän (säde r) puolipiiri lasketaan s=\tfrac{1}{2} (2 \pi r)= \pi r ja neliön (sivu a) s=\tfrac12 (4a)= 2a.

## Kolmio
Jos annetaan tasokuviosta piirin piste, voidaan aina määrittää toinen piste, joka jakaa piirin kahteen puolipiiriin. Jokainen tasokuvion piirin piste määrittää yksikäsitteisesti kaksi puolipiiriä. Nämä kohtaavat toisensa näissä kahdessa pisteessä.

### Yleisiä ominaisuuksia
Kolmion kärjestä mitatut puolipiirit kohtaavat aina kolmion vastaisella sivulla. Tämän voi päätellä seuraavasti. Jos yksi sivuista on yli puolet kolmion piiristä, jää kahdelle muulle sivulle alle puolet piiristä. Tällöin puolipiirit kohtaisivat ensimmäisellä sivulla. Tämä on kolmiossa kuitenkin mahdotonta, koska kaksi jäljellä olevaa sivua eivät yhdessäkään ylettyisi ensimmäisen sivun päätepisteisiin.

Janaa, jolla yhdistetään kolmion kärki kolmion vastaisen sivun pisteeseen, kutsutaan ceviaaniksi. Jos ceviaani yhdistetään kärjestä alkavien puolipiirien kohtaamispisteeseen, saadaan jana, jota kutsutaan . Kolme tällaista janaa leikkaavat toisensa Nagelin pisteessä.

Janaa, joka alkaa kolmion sivun keskipisteestä ja jakaa kolmion kahteen puolipiiriin, kutsutaan . Kolmen tällaisten janan leikkauspisteessä sijaitsee kolmion *piirin painopiste* eli Spiekerin piste.

Kolmion sivujen keskipisteet yhdistämällä saadaan keskinen kolmio. Keskisen kolmion piiri on alkuperäisen kolmion puolipiiri, sillä sen jokainen sivu on puolet alkuperäisen kolmion yhdensuuntaisesta sivusta.

### Laskusääntöjä
Kolmion pinta-ala voidaan laskea puolipiirin s avulla, kun ensin selvitetään sisäympyrän säde r
: A = rs. 
Ellei sisäympyrää tunneta, voidaan ala laskea myös kolmion sivujen pituuksien (a, b, c) avulla käyttäen Heronin kaavaa
:A = \sqrt{s\left(s-a\right)\left(s-b\right)\left(s-c\right)}. 
Kolmion sisäympyrän säde r saadaan
: r = \sqrt{\frac{(s-a)(s-b)(s-c)}{s}}  
ja kolmion ulkoympyrän säde R saadaan
:R = \frac{abc} {4\sqrt{s(s-a)(s-b)(s-c)}}. 

## Nelikulmio
Nelikulmion puolipiirin pituus saadaan sivujen pituuksien (a, b, c, d) avulla
:s = \frac{a+b+c+d}{2}. 

Syklisen nelikulmion pinta-ala saadaan sivujen pituuksien (a, b, c, d) avulla käyttäen Brahmaguptan kaavaa 
:A = \sqrt{\left(s-a\right)\left(s-b\right)\left(s-c\right)\left(s-d\right)}. 
Yleisen nelikulmion tapaukselle on yleisempi Bretschneiderin lause.

## Lähteet
### Viitteet
Strömberg 1000

**Strömberg 1000** oli suomalainen prosessitietokone jota Oy Strömberg Ab valmisti 1970-luvun alussa yhteensä yhdeksän kappaletta. Teollisuuden prosessinohjaukseen tarkoitettu tietokone tunnettiin myös nimellä **SELCO 1000** ja se oli ensimmäinen teollisesti sarjavalmistettu suomalainen tietokone. Ensimmäinen kone toimitettiin 1970 Tampellan Anjalan paperitehtaalle.

Strömberg 1000:sta ei tullut kaupallista menestystä sillä se oli kallis valmistaa pienissä sarjoissa. Sen syrjäyttivät markkinoilta pian ulkomaiset minitietokoneet (PDP-8, PDP-11, Data General Nova). Strömberg 1000 tietokoneista ainakin kolme on säilynyt (Teknillisen korkeakoulun, Savon Voiman ja Lounais-Suomen Sähkön käytössä olleet koneet).

## Tekniikka
Koneella oli käytettävissä ohjelmointikielinä ainakin assembler, Monet 22 koneläheinen korkean tason ohjelmointikieli ja Algol-60.

Strömberg 1000 järjestelmä koostui seuraavista osista:
* 18 bitin keskusyksikkö joka oli toteutettu noin 3 000:lla TTL-mikropiirillä.
* erillinen liukulukuyksikkö
* keskeytysyksikkö
* ferriittirengasmuisti koko 40 kilotavua
* liitäntäohjaus (max 128 laitekohtaista liitäntäkorttia, reaaliaikakello, tukimuistien liitäntä)

Strömberg 1000 järjestelmään voitiin liittää erilaisia oheislaitteita:
* Teletype konsolikirjoitin
* DataProducts rivikirjoitin
* Facit reikänauhan lukija
* Tally reikänauhan lävistäjä
* DRI levymuisti
* Vermont rumpumuisti
* relerekisterit, digitaaliset pulssilaskurit, askelmoottorit, tietojenkeruulaitteet ym.

## Käyttökohteet
Strömberg 1000 tietokone on ollut käytössä seuraavissa paikoissa:
* Yksi kone oli Strömbergin omassa käytössä ohjelmistokehitystä varten
* Tampellan Anjalan paperitehdas
* Voikkaan paperitehdas
* Heinolan kartonkitehdas
* Tervasaaren paperitehdas
* Nokian kreppipaperitehdas
* Teknillisen Korkeakoulun säätötekniikan laboratorio (nykyisin Tekniikan museossa)
* Savon Voiman keskusvalvomo Kuopiossa (oli käytössä vuoteen 1992 saakka, nykyisin Juankosken Kultturihistoriallinen Seura ry:n kokoelmassa Masuuni Brunoussa)
* Lounais-Suomen Sähkön keskusvalvomo Paimiossa (nykyisin Paimion Sähkömuseossa)

## Kirjallisuutta
* Olli Terho : *Strömberg 1000 tietokoneen prosessiliitäntöjen käyttö ALGOL-ohjelmissa*. Teknillinen korkeakoulu, säätötekniikan laboratorio, 1976
* Risto Kortela : *Strömberg 1000 prosessitietokoneen käyttäjän opas*. Teknillinen korkeakoulu, 1978

## Lähteet
* Erkki Mikolan omaelämäkerta
* Erään prosessitietokoneen rakenne ja sen vaikutus keskusyksikön diagnostiikkaohjelman laatimiseen, Erkki Mikolan seminaariesitelmä 2.11.1970
* Reino Kurki-Suonio, Hannu Lehessaari, Jukka Norokorpi  : Eräs kehityskulku korkeakoulujen ja teollisen ohjelmistokehityksen vuorovaikutuksessa
* Sähkömuseonäyttely valaisee entisaikojen elinoloja, Savon Voima 2/2010
Tsintsillat

**Tsintsillat** (Chinchillidae) on jyrsijöihin kuuluva heimo.

## Suvut ja lajit
Tsintsilloihin kuuluu *Mammal Species of the World* -teoksen mukaan seuraavat suvut ja lajit:
*Tsintsillat (*Chinchilla*)
***[[Chinchilla chinchilla]]*
**Chinchilla (*Chinchilla lanigera*)
**[[Lagidium]]*
***[[Lagidium peruanum]]*
***[[Lagidium viscacia]]*
***[[Lagidium wolffsohni]]*
**[[Lagostomus]]*
***[[Lagostomus crassus]]*
***[[Lagostomus maximus]]*

## Katso myös
*Viskatsat

## Lähteet
Kimmo Peuhkuri

**Kimmo Peuhkuri** (s. 23. huhtikuuta 1984 Pori) on suomalainen jalkapalloilija. Peuhkuri pelasi Veikkausliigaa FC Jazzissa yhden ottelun sekä kaudella 2002 että kaudella 2003. Hänen ensimmäinen pääsarjaottelunsa oli 7–1-tappioon päättynyt vieraspeli Kuopion Palloseuraa vastaan  21. heinäkuuta 2002.

## Lähteet
Hydrosilylaatio

**Hydrosilylaatio** on kemiallinen reaktio, jossa silaanien Si-H-sidos liittyy tyydyttymättömään sidokseen, kuten kaksois- tai kolmoissidokseen. Tyydyttymätön sidos voi olla hiiliatomien välinen tai hiiliatomin tai heteroatomin välinen sidos. Hydrosilylaatio on yksi käytetyimpiä tapoja valmistaa organopiiyhdisteitä.

## Lähtöaineet ja katalyytit
### Hydrosilylaation lähtöaineet ja tuotteet
Kakissa hydrosilylaatioreaktioissa yksi reagoivista molekyyleistä on jokin silaani, jossa on Si-H-sidos. Ensimmäiset hydrosilylaatio&shy;reaktioissa käytettävät tyydyttymättömät yhdisteet olivat alkeenit, jotka muodostavat alkyylisilaaneja, ja alkyynit, jotka reagoivat hydrosilylaatio&shy;reaktiolla muodostaen vinyylisilaaneja. Nämä vinyylisilaanit sisältävät tyydyttymättömän kaksoissidoksen ja voivat reagoida edelleen hydrosilylaatiolla alkyylisilaaneiksi. Kaksois- tai kolmoissidos voi olla myös hiiliatomin ja heteroatomin välinen. Esimerkiksi ketonit reagoivat hydrosilylaatiolla muodostaen silyylieettereitä ja imiinit silyyliamiineja. Myös nitriilit ja isosyanaatit reagoivat hydrosilylaatiolla.

Hydrosilylaatio on usein käytetty tapa valmistaa funktionalisoituja silaaneja. Tämän lisäksi reaktiota voidaan käyttää silikonipolymeerien ristiinsitojana ja silikonipolymeerien ja orgaanisten polymeerien sitomiseen.

### Hydrosilylaation katalyytit
Hydrosilylaatioreaktion ajava voima on reaktiossa tapahtuva entalpian muutos. Reaktion tapahtumiseksi silaanien pii-vetysidos on kuitenkin aktivoitava. Aktivointi voi tapahtua silyyliradikaaleja synnyttämällä, esimerkiksi radikaali-initiaattoreiden avulla. tai säteilyttämällä. Tällöin tapahtuvien sivureaktioiden määrä on kuitenkin niin suuri, että nykyisin käytetään ainoastaan siirtymämetalli&shy;katalysoituja hydrosilylaatioreaktioita.

Merkittävä edistysaskel tapahtui, kun Speier raportoi vuonna 1957, että heksakloroplatinahappo on hyvin tehokas hydrosilylaatioreaktion katalyytti. Kyseistä katalyyttiä tarvitaan ainoastaan 0,1 ppm.  Tämän jälkeen on erityisesti platinakatalyyttejä käytetty hydrosilylaatio&shy;reaktioissa. Muita soveltuvia katalyyttejä ovat palladiumkompleksit, rodiumkompleksit, kuten Wilkinsonin katalyytti, nikkelikompleksit, kuten bis(syklo-oktadieeni)nikkeli(0) ja  dikobolttioktakarbonyyli. Käytettäessä asymmetrisiä katalyyttejä hydrosilylaatiolla voidaan valmistaa optisesti aktiivisia silaaneja hyvällä selektiivisyydellä.

## Hydrosilylaation mekanismi
Hydrosilylaatio tapahtuu niin kutsutulla Chalk-Harrod-mekanismilla. Reaktionensimmäinen vaihe on silaanin ja metallikompleksin välinen hapettava additio. Tämän jälkeen tyydyttymättömän sidoksen sisältävä yhdiste koordinoituu metalli-ioniin ja metalli-ionin katalysoimana tapahtuu insertioreaktio silaanin kanssa (). Viimeisenä tapahtuu pelkistävä eliminaatio, jossa silaanituote irtoaa katalyytistä ja katalyyttinen sykli on valmis jatkumaan.
:

## Lähteet
Degut

**Degut** eli **torvimyyrät** (Octodontidae) on jyrsijöihin kuuluva heimo.

## Suvut ja lajit
Deguihin kuuluvat *Mammal Species of the World* -teoksen mukaan seuraavat lajit ja suvut:
**[[Aconaemys]]*
***[[Aconaemys fuscus]]*
***[[Aconaemys porteri]]*
***[[Aconaemys sagei]]*
**[[Octodon]]*
***[[Octodon bridgesi]]*
***[[Octodon degus]]*
***[[Octodon lunatus]]*
***[[Octodon pacificus]]*
**Octodontomys*
***[[Octodontomys gliroides]]*
**Octomys*
***[[Octomys mimas]]*
**Pipanacoctomys*
***[[Pipanacoctomys aureus]]*
**Salinoctomys*
***[[Salinoctomys loschalchalerosorum]]*
**Spalacopus*
***[[Spalacopus cyanus]]*
**Tympanoctomys*
***[[Tympanoctomys barrerae]]*

## Lähteet
Peetren epäyhtälö

**Peetren epäyhtälö** on lineaarialgebrassa esiintyvä epäyhtälö, joka on nimetty Jaak Peetren mukaan. Peetren epäyhtälö toteaa, että kaikille reaaliluvuille \scriptstyle t ja kaikille avaruuden \scriptstyle \mathbb{R}^n vektoreille \scriptstyle x ja \scriptstyle y on voimassa epäyhtälö

: \left( \frac{1+|x|^2}{1+|y|^2} \right)^t \le 2^ (1+|x-y|^2)^.

## Lähteet
* planetmath.org: Peetre's inequality
Galloromaaniset kielet

**Galloromaaniset kielet** on yksi romaanisen kieliperheen haaroista.
Galloromaanisiin kieliin kuuluvat seuraavat kielet ja murteet:
* D'oïl-kielet
**Keskiset murteet:
*** ranskan kieli (perustuu Pariisin alueen murteeseen)
*** Orléanais'n murre
*** Tourangeaun murre
*** Berrichonin murre
**Pohjoiset murteet:
*** Normannin kieli
*** Picardin kieli
*** Vallonin kieli
**Läntiset murteet
*** Anjoun murre
*** Menin murre
*** Gallon kieli
**Lounaiset murteet
*** Angulemin murre
*** Poitevinin murre
*** Saintongeaisin murre
**Kaakkoismurteet
*** Burgundin kieli
*** Franc-comtoisin kieli
*** Bourbonnaisin murre
**Itäiset murteet
*** Lorrainin murre
*** Champagnen murre
* Arpitaani (franco-provençal)- usein luokitellaan ranskan tai oksitaanin murteeksi. Puhuma-alue sijaitsee ranskan ja oksitaanin kielialueiden välissä.

Jotkut tutkijat liittävät tähän haaraan Etelä-Ranskassa puhuttujen oksitaanin ja gascognen (Gascognen alueella puhutun) kielen, joskus katalaanin (jota puhutaan Andorrassa, Pyrénées-Orientales'n alueella ja Itä-Espanjassa). Useimmiten oksitaani, katalaani ja gascogne luetaan erilliseen oksitaanoromaaniseen haaraan.
Mika Riipi

**Mika Riipi** (s. ) on Lapin maakuntajohtaja. Sitä ennen hän toimi Posion kunnanjohtajana.

## Tausta
Koulutukseltaan Riipi on hallintotieteiden maisteri Tampereen yliopistosta.

## Politiikka
Riipi nousi kansanedustajaksi vuonna 2024 kansanedustaja Katri Kulmunin tultua valituksi Euroopan parlamenttiin.

Riipi oli ehdolla eduskuntavaaleissa 2023 keskustan listoilta. Hän sai 2221 ääntä ja jäi ensimmäiselle varasijalle.

## Näkemykset
### Arvot
Riipi sijoittuu vaalikonevastausten perusteella keskusta-oikeistoon. Arvojakaumalla Riipi on kallellaan liberaalivihreyteen. Arvokysymyksissä Riipin näkemyksissä korostuu voimakkaimmin mielipiteet koskien maaseudun vahvempaa roolia.

### Poliittinen toiminta
Riipi tuki eduskunnassa esitystä irtautua kansainvälisestä henkilömiinat kieltävästä Ottawan sopimuksesta.

## Yksityiselämä
Riipi asuu Ro­va­nie­mel­lä. Hän har­ras­taa met­säs­tys­tä koi­ran kans­sa ja muu­ta luon­nos­sa liik­ku­mis­ta. Hän on opis­kel­lut myös nuo­ri­so-oh­jaa­jak­si.

## Lähteet
Pois valoista – live 2012

**Pois valoista – live 2012** on Kauko Röyhkän live-albumi, joka julkaistiin 6. syyskuuta 2013. Levy on koottu Röyhkän Narttu-yhtyeen syksyn 2012 paluukeikoilta, kitaristi ja tuottaja Tommi Vikstenin johdolla. Se julkaistiin tupla-CD:nä, tupla-LP:nä sekä digitaalisessa muodossa. Rajoitetussa ensipainoksessa ovat mukana bonuskappaleet ”Maa on voimaa” sekä ”Preerian kuu”. Nimikappaleesta ”Pois valoista” kuvattiin myös musiikkivideo, jonka toteutti Olli Hurskainen.

## Kappaleet
**CD 1**
# Pois valoista
# Nivelet
# Lauralle
# Majavalakki
# Mieluummin vanha kuin aikuinen
# Kotikaupunkini
# Laulujen nainen
# Kovat pojat
# Crescendo
# Mainostaulujen taakse
# Ihmelapsen viimeiset hetket
# Talo meren rannalla
# Ruosteinen kuu
# Kaukana
# Korsikalainen
# Paha maa
# Ennen olin kokonaan toinen
# Sukellan taivaalle
# Onnellinen laiva
# Pikku enkeli

**CD 2**
# Maa on voimaa
# Preerian kuu

## Kokoonpano
* Kauko Röyhkä – laulu
* Tommi Viksten – kitara
* Jarmo Heikkinen – kitara, taustalaulu
* Heikki Tikka – rummut, taustalaulu
* Mats Huldén – basso
* Pekka Gröhn – koskettimet, taustalaulu

+

* Juha Metso – valokuvat

## Arvostelut
* Soundi: 

## Lähteet
* Dex Viihde Oy
* Levykauppa Äx

### Viitteet
Jalkapallon I divisioonan kausi 1991

**Jalkapallon I divisioonan kausi 1991** oli Suomen jalkapallon toiseksi korkeimman sarjatason kausi. Voittaja Myllykosken Pallo -47 nousi suoraan Futisliigaan. Toiseksi sijoittunut Finnairin Palloilijat karsi liigapaikasta Oulun Työväen Palloilijoiden kanssa. OTP säilytti liigapaikkansa. Kaksi viimeistä joukkuetta putosivat suoraan II divisioonaan. Edelliskaudella I divisioonassa pelannut Kuopion Elo luopui sarjapaikastaan, minkä seurauksena kausi pelattiin 11 joukkueen kaksinkertaisena sarjana.

## Sarjataulukko

## Yleisömäärät

## Karsinta liigaan

*OTP – FinnPa 3–2
*FinnPa – OTP 1–3

Oulun Työväen Palloilijat säilytti liigapaikkansa yhteismaalein 6–3.

## Lähteet
Igraine

**Igraine** on kuvitteellinen henkilö, joka esiintyy kuningas Arthuriin liittyvissä legendoissa. Hän on Cornwallin herttuan Gerloisin vaimo ja Arthurin äiti. Uther Pendragon himoitsi Igrainea, mutta tämä ei suostunut makaamaan Utherin kanssa. Geoffrey Monmouthilaisen ja Thomas Maloryn versioissa Arthur-legendasta Merlin taikoo Utherin Gerloisin näköiseksi. Uther menee Igrainen luo ja saattaa hänet raskaaksi. Samana yönä Gerlois saa surmansa taistelussa, ja pian tämän jälkeen Uther menee naimisiin Igrainen kanssa. Merlin vaatii maksuksi avustaan Utherin ja Igrainen lapsen, joka on tuleva kuningas Arthur.

## Lähteet
Kolumbian peso

**Kolumbian peso** (*COP*) on Kolumbian rahayksikkö, joka on ollut käytössä vuodesta 1810 lähtien. Tuolloin se otettiin käyttöön Kolumbian realin rinnalle ja virallisesti maan ainoana valuuttana se on ollut vuodesta 1937 saakka. Kolumbian peso jakaantuu 100 centavoon.

Vuoden 2013 vaihtokurssien mukaan yksi Yhdysvaltain dollari vastasi noin 1900 Kolumbian pesoa.

## Lähteet
Uruguayn peso

**Uruguayn peso** (*UYU*) on Uruguayn rahayksikkö, joka on ollut käytössä vuodesta 1993 lähtien. Tuolloin se otettiin käyttöön korvaamaan maassa aiemmin käytössä ollut Uruguayn nuevo peso. Uruguayn peso jakaantuu 100 centesimoon.

## Lähteet
Perun sol

**Perun sol** (*PEN*) on Perun rahayksikkö, joka on ollut käytössä vuodesta 1985 lähtien. Tuolloin se otettiin käyttöön korvaamaan maassa aiemmin käytössä ollut Perun inti. Perun nuevo sol jakaantuu 100 centimoon.

Vuoteen 2015 asti sol tunnettiin nimellä **nuevo sol**.

## Lähteet
Nils Gustav Grotenfelt

**Nils Gustav Grotenfelt** (10. huhtikuuta 1923 Juva – 2. elokuuta 2006 Helsinki) oli suomalainen yritysjohtaja, arvoltaan varatuomari. Hän teki työuransa Finnpapissa ja Tampellassa.

## Henkilöhistoria
Juvalla syntynyt Grotenfelt tuli ylioppilaaksi vuonna 1941, valmistui lainopin kandidaatiksi vuonna 1949 ja sai varatuomarin arvon 1951. Hän toimi Finnpapin eli Suomen Paperitehtaitten Yhdistyksen prokuristina vuodet 1945–1955 ja sitten Kaukomarkkinat Oy:n vientipäällikkönä 1955–1958. Hän palasi Finnpapiin apulaisjohtajaksi vuonna 1958 ja nimitettiin vuonna 1966 paino- ja kirjoituspaperilaatuja markkinoivan osaston toimitusjohtajaksi ja samalla yhdistyksen johtokunnan jäseneksi. Vuonna 1969 hänet nimitettiin johtokunnan puheenjohtajaksi.

Grotenfelt oli Tampellan toimitusjohtaja 1973–1982. 

Arkkitehti, elokuvaohjaaja ja -tuottaja Georg Grotenfelt (s. 1951) on Nils Gustav ja Antonia Grotenfeltin poika.

## Teoksia
Grotenfelt kirjoitti vuosina 1994–2002 kotitilansa, Juvalla sijaitsevan Vehmaan kartanon kolmiosaisen historiikin, jonka WSOY julkaisi suomeksi. Viimeisessä osassa *Takaisin Wehmaan kartanoon* hän käsittelee myös omia vaiheitaan sotien aikana.
* *En berättelse från Savolax*, Söderström, 1994.  
* *Hovi Savossa*. Suomentanut Pirkko Huhtanen. WSOY, 1995. 
* *Herrgården: Wehmais under självständighetens tillblivelse*. Söderström, 1997.  
* *Hovista kartanoksi: Itsenäistymisen vuosina 1916–1923*. Suomentanut Matti Kinnunen. Helsinki: WSOY, 1997.  
* *Vägen tillbaka till Wehmais: Herrgården i skuggan av kriget*. Söderström, 2002.  
* *Takaisin Wehmaan kartanoon: Herraskartano sodan varjossa*. Suomentanut Matti Kinnunen. WSOY, 2003. 

## Lähteet
Vesigenetti

**Vesigenetti** (*Genetta piscivora*) on sivettikissoihin kuuluva petoeläin. Vesigenetit on myös luettu omaksi yksilajiseksi suvukseen *Osbornictis*.

## Tuntomerkit
Vesigenetillä on ruosteen- tai himmeänpunainen ruumis, musta häntä ja pitkänomaiset valkeat täplät silmien päällä ja välissä. Se on 785–910&nbsp;mm pitkä ja 1&nbsp;430–1&nbsp;500 grammaa painava.

## Levinneisyys
Vesigenettiä tavataan kotoperäisenä Kongon demokraattisessa tasavallassa, missä sitä esiintyy laikuttaisesti. Se on luokiteltu puutteellisesti tunnetuksi lajiksi, eikä sen populaation koosta ja levinneisyydestä ole tarkkoja tietoja.

## Elinympäristö
Vesigenetti elää tiheissä metsissä tyypillisesti virtaavan veden läheisyydessä. Sitä tavataan 460–1&nbsp;500 metrin korkeudella merenpinnasta.

## Lähteet
Netanjahun III hallitus

**Netanjahun III hallitus** on Israelin 33. hallitus. Hallituksen pääministeri on Benjamin Netanjahu. Hallitus nimitettiin 18. maaliskuuta 2013.

## Ministeri

22. huhtikuuta 2013 teollisuus-, kauppa- ja työministeristä tuli talousministeri ja tiede- ja teknologiaministeristä tuli tiede-, teknologia- ja avaruusministeri. 29. huhtikuuta 2013 diplomatia- ja diaspora-asioiden ministeristä tuli Jerusalem- ja diaspora-asioiden ministeri.

## Huomautukset

## Lähteet

*
Huis ten Bosch

**Huis den Bosch** on Alankomaiden hallintokaupungissa Haagissa sijaitseva kuninkaallinen palatsi. Se on yksi Alankomaiden kuninkaallisen perheen virallisista asunnoista.

Huis ten Bosch -palatsin rakennustyöt aloitettiin vuonna 1645. Se oli aluksi hallitsijan kesäasunto. Se vauroitui pahasti toisessa maailmansodassa. Vuodesta 1981 vuoteen 2014 se oli silloisen kuningatar Beatrixin ja hänen perheensä pääasiallisena asuntona.

Palatsin mukaan on nimetty Hollanti-teemainen huvipuisto Japanin Nagasakissa.

## Lähteet

## Aiheesta muualla
Art Pepper

**Art Pepper** (1. syyskuuta 1925 Gardena, Kalifornia – 15. kesäkuuta 1982 Los Angeles, Kalifornia), syntyjään **Arthur Edward Pepper Jr.,** oli yhdysvaltalainen jazzmuusikko, jonka soittimia olivat alttosaksofoni ja klarinetti.

## Elämä ja ura
Pepper syntyi Gardenan kaupungissa Kaliforniassa. Hänen muusikonuransa alkoi 1940-luvun loppupuolella, jolloin hän soitti Benny Carterin ja Stan Kentonin orkestereissa. 1950-luvulle tultaessa Pepper oli saavuttanut mainetta huippuluokan altistina niin, että tuli toiseksi Charlie Parkerin jälkeen Down Beat -jazzlehden vuotuisessa äänestyksessä 1952. Pepper yhdistetään West Coast Jazz -tyylisuuntaan yhdessä Chet Bakerin, Gerry Mulliganin ja Shelly Mannen kanssa, usein pikemminkin asuinpaikan kuin soittotyylin perusteella.

Art Pepperin soittoura keskeytyi useamman kerran vankeustuomioihin, jotka johtuivat hänen heroiiniriippuvuudestaan. Hän onnistui kuitenkin aina tekemään comebackin, eikä huumeidenkäytön katsota levytysten perusteella juuri vaikuttaneen hänen soittonsa laadukkuuteen.

Pepperin tunnetuimpia levytyksiä 1950-luvulta ovat *Art Pepper Meets the Rhythm Section*, *Art Pepper + Eleven – Modern Jazz Classics*, *Gettin’ Together* ja *Smack Up.* Hän soitti Buddy Richin big bandissä 1968–1969 ja vuosikymmentä myöhemmin metadonihoidon aloitettuaan teki 1977 ja 1978 kaksi hyvät arvostelut saanutta Japanin-kiertuetta. 1970-luvun lopulla Pepper myös levytti kaksi parhaina pitämäänsä albumia, *Goin’ Home* ja jousiorkesterin kanssa toteutettu *Winter Moon*. Muita tuon ajan albumeita ovat *Living Legend*, *Art Pepper Today*, *Among Friends* sekä *Live in Japan* 1 ja 2.

Pepper julkaisi 1980 omaelämäkerran *Straight Life*, ja pian tämän jälkeen Don McGlynn teki hänestä dokumenttielokuvan *Art Pepper: Notes from a Jazz Survivor*. Pepper kuoli aivoinfarktiin 1982 Los Angelesissa.

## Lähteet
Anatoli Albul

**Anatoli Mihailovitš Albul** (, 1. kesäkuuta 1936 Leningrad, Venäjän SFNT – 13. elokuuta 2013) oli neuvostoliittolainen vapaapainija ja olympiamitalisti.

Albul saavutti vapaapainin 87-kiloisten painoluokassa olympiapronssia Roomassa 1960 ja MM-hopeaa Sofiassa 1963. Vuonna 1958 hän voitti samassa painoluokassa maailmancupin Gholamreza Takhtin jäätyä hopealle. Neuvostoliiton-mestaruuskilpailuista Albul voitti kaksi kulta-, kuusi hopea- ja kaksi pronssimitalia.

Albul kuoli 13. elokuuta 2013, 77-vuotiaana.

## Lähteet
* Anatoly Albul Bio, Stats and Results  Olympics at Sports-Reference.com 
* Albul, Anatoli (URS) iat.uni-leipzig.de 

### Viitteet
John Grundström

**John Grundström** (23. kesäkuuta 1877 Raahe – 19. heinäkuuta 1953 Kisko) oli suomalainen yritysjohtaja. Hän sai kauppaneuvoksen arvon 1923 ja vuorineuvoksen arvon 1934, ja hänet vihittiin kauppatieteiden kunniatohtoriksi. Hän toimi Suomen Sokerin toimitusjohtajana 1928–1948 ja oli Suomen Teollisuusliiton perustajia sekä sen puheenjohtaja 1937–1941.

## Lähteet

## Aiheesta muualla
*
Elize Ryd

**Elize Ryd** (oik. **Hanna Elise Isabell Maj Höstblomma Ryd**, s. 15. lokakuuta 1984 Värnamo, Småland) on ruotsalaisen metalliyhtye Amaranthen laulaja. Hän on ollut vierailevana laulajana sinfonista metallia soittavassa Kamelotissa. Lisäksi hän on yksi Raskasta joulua -kiertueen solisteista.

## Diskografia

;Amaranthe
* 
* 
* 
* 
* 
* 
* 

## Lähteet

## Aiheesta muualla

*
Lee Morgan

**Edward Lee Morgan** (10. heinäkuuta 1938 Philadelphia, Pennsylvania – 19. helmikuuta 1972 New York City) oli yhdysvaltalainen hard bop -tyylisuunnan jazztrumpetisti ja -säveltäjä.

Edward Lee Morgan syntyi Philadelphiassa Otto ja Nettie Morganin neljästä lapsesta nuorimmaksi. Hän kiinnostui aluksi vibrafonin soitosta, mutta siirtyi pian trumpettiin saatuaan sellaisen 13-vuotissyntymäpäivälahjaksi sisareltaan. Hän hallitsi myös alttosaksofonin soiton.

Morgan sai vaikutteita ja jonkin verran opetusta Clifford Brownilta. 18-vuotiaana Morgan lähti kiertämään Dizzy Gillespien big bandin kanssa puoleksitoista vuodeksi, kunnes kokoonpano oli pakko hajottaa taloudellisista syistä. Morgan alkoi levyttää Blue Note -merkille 1956, mistä alkoi kaikkiaan 25 albumin mittainen levytysura noin 250 eri muusikon kanssa. Muiden yhtyeissä Morgan esiintyi muun muassa John Coltranen albumilla *Blue Train* (1957), jolla hän soitti Gillespieltä saamaansa ylöspäin taitettua trumpettia muun muassa albumin nimikappaleen kuuluisalla soololla.

Seuraavana vuonna Morgan liittyi Art Blakeyn Jazz Messengers  -yhtyeeseen, jossa sai harjoitusta soittamisen lisäksi säveltäjänä ja oli mukana yhdellä yhtyeen tärkeimmistä levytyksistä, albumilla *Moanin’*. Huumeongelmat pakottivat Morganin jättämään Jazz Messengersin 1961 ja palaamaan kotikaupunkiinsa Philadelphiaan. Kahta vuotta myöhemmin Morgan levytti New Yorkissa albumin *The Sidewinder* (1963), josta tuli hänen suurin kaupallinen menestyksensä boogaloo-rytmisen nimikappaleensa ansiosta. Se levytettiin alun perin albumin täyteraidaksi, mutta nousi USA:n singelistalle. Morgan onnistui tekemään samantapaisella reseptillä hitit myös kappaleista ”Cornbread” ja ”Yes I Can, No You Can’t”. Levytystahti vain kiihtyi, ja albumi *Search for the New Land* (1964) nousi 20 myydyimmän joukkoon rhythm & blues-myyntilistalla. Näihin aikoihin Morgan liittyi myös hetkeksi takaisin Art Blakey’s Jazz Messengers -yhtyeeseen paikkaamaan Freddie Hubbardin lähtöä.

Oman levytystuotantonsa lisäksi Morgan vieraili muun muassa Wayne Shorterin albumilla *Night Dreamer,* Stanley Turrentinen albumilla *Mr. Natural* ja Freddie Hubbardin albumilla *The Night of the Cookers*. Muita muusikoita jotka käyttivät Lee Morgania levytyksissään olivat ainakin Hank Mobley, Jackie McLean, Joe Henderson, McCoy Tyner ja Elvin Jones.

Morganin viimeiseksi jääneeseen omaan kokoonpanoon kuului saksofonistina Billy Harper tai Bennie Maupin, pianistina Harold Mabern, basistina Jymie Merritt ja rumpalina Mickey Roker tai Freddie Waits. Tällä kokoonpanolla syntyi muun muassa kolmoisalbumi *Live at the Lighthouse*, joka äänitettiin yleisön edessä Hermosa Beach Clubilla Kaliforniassa heinäkuussa 1970.

Morgan kuoli vaimonsa ampumana newyorkilaisessa jazzklubissa helmikuisena aamuyönä 1972, vain 33 vuoden ikäisenä.

## Lähteet

## Kirjallisuutta
*Jeff McMillan 2008: *DelightfuLee: The Life and Music of Lee Morgan.* University of Michigan Press.
*Tom Perchard 2006: *Lee Morgan: His Life, Music and Culture.* Equinox.
Vihreäsaaren rata

**Vihreäsaaren rata** oli Suomen rataverkkoon kuulunut leveäraiteinen teollisuusraide Oulussa. Rataosa alkoi Toppilan rautatieasemalta ja johti Vihreäsaaressa sijaitsevaan Oulun öljysatamaan. Radalla liikennöivät pääasiassa tavarajunat Vihreäsaaren öljysatamaan.

VR lakkautti liikenteen keväällä 2007. Tavaraliikenteen loputtua Pohjois-Suomen Rautatieharrastajat ry:n ajoivat Oulun rautatieasemalta Dm7- eli ”lättähattu”-junilla lauantaisin kesällä 2007 ja 2008. Rata purettiin vuonna 2010. 

## Lähteet

 

## Aiheesta muualla
Eva Korpela

**Eva Korpela** (o.s. **Lundgren**, s. 31. lokakuuta 1958 Ulricehamn) on ruotsalainen kilpauransa lopettanut ampumahiihtäjä ja maailmanmestari.

Korpela voitti urallaan seitsemän MM-mitalia kirkkaimpana saavutuksenaan 10 km:n kultamitali Falunin kotikisoista 1986. Ampumahiihdon maailmancupin/Euroopan cupin Korpela voitti kausilla 1985–1986 (ensimmäisenä ei-norjalaisena) ja 1986–1987. Lisäksi hän sijoittui kaudella 1984–1985 toiseksi. Korpela ei kilpaillut koskaan talviolympialaisissa, koska naisten ampumahiihto oli ensimmäisen kerran olympiaohjelmassa Albertvillessä vuonna 1992.

Korpela edusti hiihtourallaan Sollefteå SK:ta, jonka joukkueessa hän oli voittamassa maastohihdon Ruotsin mestaruuden yhdessä Lis Frostin ja Marie-Helene "Billan" Westinin kanssa.

## Lähteet
* Eva Korpela skidskytte.ifokus.se 

### Viitteet
Grue Finnskog

**Grue Finnskog** on alue Norjassa, noin sata kilometriä Oslosta koilliseen, Røgdenjärven ympäristössä Glommajoen itäpuolella. Se on aikoinaan ollut suomalaisten 1620- ja 1640-luvulla asuttamaa aluetta. Svullryassa on ulkomuseo Finnetunet ja muistomerkki, joka on pystytetty Suomesta lähinnä Savosta, Hämeestä ja Pohjanmaalta 1580-luvulta alkaen muuttaneiden metsäsuomalaisten muistoksi. Suomalaisia muutti Vermlantiin ja Taalainmaalle Ruotsiin ja Norjaan Finnskogeneen. Muistomerkki pystytettiin 1970-luvulla, ja siinä on 431 suomalaissuvun nimet.

## Lähteet
Jalkapallon I divisioonan kausi 1992

**Jalkapallon I divisioonan kausi 1992** oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Tampereen Pallo-Veikot nousi suoraan Veikkausliigaan. Toiseksi sijoittunut Finnairin Palloilijat nousi myös liigaan voitettuaan karsinnan FC Oulun kanssa. Kolme viimeistä joukkuetta putosivat suoraan II divisioonaan.  I divisioonassa otettiin kaudella käyttöön pistelaskujärjestelmä, jossa voitosta sai kolme pistettä.

## Sarjataulukko

## Yleisömäärät

## Karsinta liigaan

Finnairin Palloilijat ja Joutsenon Kullervo pelasivat uusinnan toisesta sijasta, jonka FinnPa voitti 3–1.

*FC Oulu – FinnPa 0–0
*FinnPa – FC Oulu 1–0

Finnairin Palloilijat nousi liigaan yhteismaalein 1–0.

## Lähteet
Ayanleh Souleiman

**Ayanleh Souleiman** (s. 3. joulukuuta 1992) on djiboutilainen keskimatkojen juoksija.

Souleiman sijoittui Maputon Afrikan kisoissa 2011 kuudenneksi 1&nbsp;500&nbsp;metrin juoksussa. Seuraavana vuonna hän oli 1&nbsp;500 metrillä viides Istanbulin sisäratojen MM-kilpailuissa ja sai hopeaa Porto-Novon Afrikan-mestaruuskilpailuissa. Hän voitti pronssia vuonna 2013 Moskovan MM-kilpailuissa 800 metrin matkalla ajalla 1.43,76. Sopotin MM-hallikilpailuissa 2014 hän voitti 1&nbsp;500 metrillä kultaa ajalla 3.37,52. Hän voitti 1&nbsp;500&nbsp;metrin Afrikan-mestaruuden Marrakaechissa 2014 ajalla 3.42,49. Hän keskeytti 1&nbsp;500&nbsp;metrin alkueräjuoksun Pekingin MM-kilpailuissa 2015. 

17. helmikuuta 2016 Souleiman juoksi Tukholmassa 1&nbsp;000 metrin sisäratojen maailmanennätyksen 2.14,20. Portlandin MM-hallikilpailuissa 2016 hän sijoittui 1&nbsp;500&nbsp;metrillä yhdeksänneksi.  Rio de Janeiron olympialaisissa hän oli 1&nbsp;500&nbsp;metrillä neljäs ja karsiutui 800 metrillä välierissä. Lontoon MM-kilpailuissa 2017 hän karsiutui 1&nbsp;500&nbsp;metrin alkuerissä..

Souleiman sijoittui Asaban Afrikan-mestaruuskilpailuissa 2019 neljänneksi 1&nbsp;500&nbsp;metrillä. Rabatin Afrikan kisoissa 2019 hän saavutti samalla matkalla hopeaa ajalla 3.38,44. Dohan MM-kilpailuissa hän karsiutui saman matkan välierissä. Vuodelle 2021 siirretyissä Tokion olympialaisissa hän keskeytti 1&nbsp;500&nbsp;metrin välieräjuoksunsa. 

Souleiman pitää kotimaansa Djiboutin ennätystä hallussaan ulkoradoilla 800 metrin, 1&nbsp;000 metrin, 1&nbsp;500 metrin, mailin ja 3&nbsp;000 metrin matkoilla sekä sisäradoilla 1&nbsp;000 metrin, 1&nbsp;500 metrin ja 3&nbsp;000 metrin matkoilla.

## Henkilökohtaiset ennätykset
Lähde: IAAF, Tilastopaja

;Ulkoradat
* 800 metrin juoksu: 1.42,97 (2015) – NR
* 1&nbsp;000 metrin juoksu: 2.13,49 (2016) – NR
* 1&nbsp;500 metrin juoksu: 3.29,58 (2014) – NR
* Mailin juoksu: 3.47,32 (2014) – NR
* 3&nbsp;000 metrin juoksu: 7.42,22 (2012) – NR
* 5&nbsp;000 metrin juoksu: 13.17,97 (2015)

;Sisäradat
* 1&nbsp;000 metrin juoksu: 2.14,20 (2016) – ME
* 1&nbsp;500 metrin juoksu: 3.35,2 (2014) – NR
* 3&nbsp;000 metrin juoksu: 7.39,81 (2013) – NR

## Lähteet
Barrakudinat

**Barrakudinat** (Paralepididae) on auloppikaloihin kuuluva heimo. Heimon lajeja tavataan kaikista valtameristä.

## Lajit ja anatomia
Barrakudinojen heimoon kuuluu 12 sukua ja 56 lajia. Eräissä lähteissä myös keihäskalat (Anotopteridae) katsutaan kuuluvaksi barrakudinoihin. Ruumiinrakenteeltaan barrakusinat ovat solakoita ja pitkänomaisia kaloja ja muistuttavat ulkonäöltään barrakudia. Suurimmat lajit voivat saavuttaa noin metrin pituuden, mutta tyypillisesti ne kasvavat 6&ndash;56 cm pitkiksi. Tyypillisiä piirteitä ovat pitkä kuono, ruumiin takaosassa sijaitsevat lyhyet selkä- ja rintaevät, sekä pitkähkö peräevä. Rasvaevä sijaitsee lähellä haarautunutta pyrstöä. Suu on suuri ja hampaat pienikokoiset. Barrakudinoilla ei ole uimarakkoa. Suurin osa heimon kaloista on hermafrodiitteja, mutta osalla lajeista on erilliset koiras- ja naarasyksilöt. Väriltään barrakudinalajit ovat  hopeanharmaita ja ruumiissa voi olla ruskeita tai mustia raitoja tai laikkuja.

## Levinneisyys ja elintavat
Barrakudinoja tavataan niin kylmistä kuin lämpimistäkin valtameristä. Yleisimpiä ne ovat kuitenkin trooppisilla ja subtrooppisilla alueilla. Ne elävät niin lähellä pintaa kuin syvissäkin vesissä, aina noin 2&nbsp;000 metrin syvyyteen. Heimon kaloille on tyypillistä uida pystyasennossa pää ylöspäin. Barrakudinojen ravintoa ovat pienet kalat, äyriäiset ja eläinplankton.

## Lähteet
Seljalandsfoss

**Seljalandsfoss ** on yksi Islannin tunnetuimmista vesiputouksista. Putous sijaitsee Skógafoss-putouksen lähellä Seljalandsájoessa ja sen putouskorkeus on 60 metriä entisellä rantaviivalla sijaitsevilta kallioilta. Putous on erittäin kuvauksellinen ja sen taakse pääsee kulkemaan polkuja pitkin.

Seljalandsfoss, Suðurland, Islandia, 2014-08-16, DD 210-212 HDR.JPG
Seljalandsfoss, Suðurland, Islandia, 2014-08-16, DD 189-191 HDR.JPG
Seljalandsfoss, Suðurland, Islandia, 2014-08-16, DD 201-203 HDR.JPG
Seljalandsfoss, Suðurland, Islandia, 2014-08-17, DD 115.JPG


## Katso myös
* Islannin vesiputoukset

## ähteet

## Aiheesta muualla

* Great photos from islandsmyndir.is 
* Photos from ICELANDPHOTOBLOG.COM
* Seljalandsfoss at the IMDb
* Photo from Onexposure (1x.com)
*Seljalandsfoss panoramic virtual tour
Nikolai Pogodin

**Nikolai Fjodorovitš Pogodin** (, oikea sukunimi *Stukalov*, Стука́лов; 16. marraskuuta 1900 nykyisen Donetskin alueen Gundorovskajan kylä – 19. syyskuuta 1962 Moskova) oli neuvostovenäläinen näytelmäkirjailija.

Nikolai Pogodin syntyi talonpoikaisperheeseen. Hän työskenteli vuodesta 1920 lähtien paikallislehtien toimittajana ja vuosina 1922–1932 *[[Pravda]]n* kirjeenvaihtajana. 

Pogodin oli aikansa tunnetuimpia neuvostoliittolaisia näytelmäkirjailijoita. Hänen näytelmiensä aiheet liittyvät maan ajankohtaisiin tapahtumiin. Niistä ensimmäinen oli ensimmäisen viisivuotiskauden rakennustyötä kuvaava *Temp* (”Vauhti”, 1929), jossa ei ole yksittäisiä sankareita tai koko näytelmän läpäisevää juonta. Perinteisempää psykologista lähestymistapaa edustaa *Aristokraatteja* (*Aristokraty*, 1934), jonka aiheena on rikollisten ”uudelleenkasvatus” Vienanmeren–Itämeren kanavan vankileirillä. Lenin-aiheinen *Kiväärimies* (*Tšelovek s ružjom*, 1937) sai Stalin-palkinnon vuonna 1941. Se muodostaa yhdessä näytelmien *Kremlin tornikello* (*Kremljovskije kuranty*, 1940) ja *Tretja patetitšeskaja* (”Kolmas pateettinen”, 1958) kanssa trilogian, joka sai Lenin-palkinnon vuonna 1959. Kirjailija osallistui näytelmillään muun muassa Stalinin henkilönpalvontaan, 1940-luvun lopun ”kosmopolitismin” vastaiseen kampanjaan sekä Stalinin kuolemaa seuranneeseen kulttuurielämän vapautumiseen. Hän laati myös käsikirjoituksia elokuviin, joista Ivan Pyrjevin ohjaama *Kubanin kasakat* (*Kubanskije kazaki*, 1950) sai Stalin-palkinnon.

Pogodin toimi Neuvostoliiton kirjailijaliiton hallituksen jäsenenä sen perustamisesta aina kuolemaansa saakka. Vuosina 1951–1960 hän työskenteli *Teatr*-lehden päätoimittajana. Kirjailija on palkittu kahdella Leninin kunniamerkillä. Vuonna 1949 hänelle myönnettiin VSFNT:n ansioituneen taiteilijan arvonimi.

## Suomennettuja teoksia
* *Kremlin tornikello*. Suom. R. R. Ryynänen. YLE: Radion kuunnelma- ja erikoistoimitus, 1946 (moniste).
* *Aristokraatteja*. Suom. Jussi Tiinus, sov. Leo Apo. YLE: Radion kuunnelma- ja erikoistoimitus, 1950 (moniste).
* *Kiväärimies*. Suom. Uljas Vikström. *[[Carelia|Punalippu]]* 4/1957.

## Lähteet
Kotipäästäisopossumi

**Kotipäästäisopossumi** (*Monodelphis domestica*) on Etelä-Amerikassa tavattava pussirottalaji.

## Tuntomerkit
Kotipäästäisopossumi on 10–15&nbsp;cm pitkä. Koiraat painavat 90–155 grammaa ja naaraat 80–100 grammaa. Suurimmalla osalla on vaaleanharmaa turkki, mutta turkin väri vaihtelee. Joillakin turkki voi olla enemmän punertava tai valkoinen. Häntä on karvaton, ja sen pituus on yleensä noin puolet ruumiin pituudesta.

## Levinneisyys
Kotipäästäisopossumia tavataan Itä- ja Keski-Brasiliassa, Boliviassa, Paraguayssa ja Pohjois-Argentiinassa. Se on luokiteltu elinvoimaiseksi, koska sen levinneisyysalue on laaja, populaatio suuri, eikä sillä ole merkittäviä uhkia.

## Elinympäristö
Kotipäästäisopossumi elää trooppisissa metsissä ja pensaikko- ja ruohoalueilla. Se voi elää myös ihmisasutuksen läheisyydessä.

## Ravinto
Kotipäästäisopossumi on kaikkiruokainen ja käyttää ravinnokseen hedelmiä, hyönteisiä ja muita pieniä eläimiä, kuten jyrsijöitä.

## Lähteet
Finns folkhögskola

**Finns folkhögskola** on entinen ruotsinkielinen kansanopisto. Se sijaitsee Espoossa Espoonkartanon kaupunginosassa. Finns oli vuosina 2008–2011 osa Axxellin koulua. Viimeisinä aikoina Finnsissä koulutettiin nuoriso- ja vapaa-ajanohjaajia. 

## Historia
Finns folkhögskola perustettiin 1891 nimellä Mellersta Nylands folkhögskola. Espoon kartanon omistaja kapteeni Arthur Myrberg lahjoitti sen käyttöön Finnsinmäen. Koulun nimeksi tuli vuonna 1950 Finns folkhögskola. Koulun osti 1973 Svenska folkskolans vänner, ja oppilasmäärä kasvoi, kun siellä alettiin järjestää lyhyitä kursseja. 1990-luvulla tilanne vaikeutui uudestaan, ja Finns liitettiin Solvallan urheiluopistoon. Vuonna 1995 Solvalla/Finns yhdistettiin Yrkeshögskolan Sydväst, ja Finnsin oppilasmäärä oli noin 200. Suurin osa koulutuslinjoista siirrettiin vuonna 2000 pois Finnsistä. Vuonna 2008 Finnsistä tuli osa vasta perustettua Axxellin koulua, ja sen jälkeen Svenska folkskolans vänner myi koulun 2011 suomenkieliselle ammattioppilaitokselle Omnialle.  

## Lähteet
Ararat (täsmennyssivu)

**Ararat** tarkoittaa seuraavia asioita:
*Ararat, Turkin korkein vuori
*Araratin anomalia, muodostuma Ararat-vuorella
; Armenian aluehallinto
*Ararat (maakunta), Armenian maakunta
*Ararat (piiri), Armenian Araratin maakuntaan kuuluva piiri
*Ararat (kaupunki), kaupunki Armenian Araratin maakunnan Araratin piirissä
;Australian kuninkaallinen laivasto
*HMAS Ararat, Bathurst-luokan korvetti
*HMAS Ararat (ACPB 89), Armidale-luokan partiovene
Seppo Lehtikangas

**Seppo Lehtikangas** (s. 23. marraskuuta 1960 Pori) on entinen suomalainen jalkapalloilija. Hän oli pelipaikaltaan maalivahti.

Lehtikangas pelasi Porin Pallo-Tovereissa yhteensä 78 ottelua Veikkausliigassa ja sen edeltäjässä Mestaruussarjassa vuosina 1984–1988 ja 1991. 

Lehtikangas vastaa FC Jazzin vuonna 1999 syntyneiden junioreiden maalivahtivalmennuksesta.

## Lähteet
Kaarloman II

**Kaarloman II** (n. 866 – 12. joulukuuta 884) oli Ranskan (tai Länsi-Frankian) kuningas  ja  Ludvig Änkyttäjän nuorempi poika.  Ludvig III oli hänen veljensä, ja molemmat kruunattiin kuninkaiksi isänsä kuoltua 879. He olivat poikia isänsä ensimmäisestä avioliitosta, jota Kaarle Kaljupää ei hyväksynyt, ja kaikki eivät tunnustaneet poikien kuninkuutta. Ludvigin kuoltua 882 Kaarlomanista tuli valtakunnan ainoa kuningas.

Provencen käskynhaltija kapinoi eikä tunnustanut kummankaan kuninkuutta. Hän oli jo aikaisemmin luopunut uskollisuudesta Kaarlomania ja Ludvigia kohtaan. Tästä seurasi lukuisia vastoinkäymisiä ja piirityksiä. Ludvig III:n  kuoleman jälkeen viikingit  hyökkäilivät jatkuvasti Ranskaan ja valtio oli sillä hetkellä surkeassa tilassa.

Kaarloman II kuoli metsästysretkellä. Tapahtumaa on epäilty murhaksi mutta tästä ei ole historiallisia todisteita. Kaarlomania seurasi Ranskan hallitsijana hänen serkkunsa Kaarle Paksu.

## Lähteet

## Aiheesta muualla
* [Carloman](https://en.wikisource.org/wiki/1911_Encyclopædia_Britannica/Carloman_(Frankish_princes))  1911 Encyclopædia Britannica/Wikisource
HMAS Armidale

**HMAS Armidale** (viirinumero J240) oli Australian laivaston Bathurst-luokan korvetti.

## Valmistus

Alus tilattiin Morts Dock and Engineering Companylta Sydneystä, missä köli laskettiin 1. syyskuuta 1941. Alus laskettiin vesille 24. tammikuuta 1942 ilman seremonioita ja otettiin palvelukseen 11. kesäkuuta 1942 Sydneyssä ensimmäisenä päällikkönään komentajakapteeni David H. Richards.

## Palvelus
Miehistön koulutuksen päätyttyä alus aloitti sodanajan palveluksensa suojaten saattueita Australian rannikolla sekä Australian ja Uuden-Guinean välillä. Alus siirrettiin lokakuussa 24. miinanraivaajalaivueeseen Darwiniin, jonnes se saapui 7. marraskuuta.

Alus määrättiin 29. marraskuuta suojaamaan Betanoa Timorilla sisaraluksensa *[[HMAS Castlemaine]]n* kanssa. Operaation tarkoituksena oli avustaa Timorin vastarintaliikettä, evakuoida Alankomaiden joukot ja portugalilaiset naiset ja lapset. Aluksella oli kolme AIF:n sotilasta, kaksi alankomaalaista upseeria ja 61 indonesialaista sotilasta Hollannin Itä-Intian asevoimista. Alukset saapuivat Betanoon varhain aamulla 1. joulukuuta jouduttuaan matkalla kolmeen kertaan keisarillisen Japanin laivaston ilmavoimien hyökkäyksen kohteeksi alusten saamatta kuitenkaan merkittäviä vaurioita. Maissa oleviin ei saatu yhteyttä, jolloin alukset siirtyivät ennen auringonnousua kauemmas rannikolta.

Myöhemmin samana päivänä kohdattiin Darwiniin matkalla ollut partiovene *[[HMAS Kuru]]*, jolla oli 70 kaupungista evakuoitua. Evakuoidut siirrettiin korvetteihin, jonka jälkeen kukin aluksista lähti kohti Timoria. Iltapäivällä kello 15.15 yhdeksän japanilaista pommikonetta, kolme hävittäjää ja yksi vesilentokone hyökkäsivät *Armidalen* kimppuun. Alukseen osui kaksi torpedoa, jotka upottivat sen viidessä minuutissa. Tuhossa sai surmansa kaksi upseeria, 38 miehistönjäsentä sekä 60 Hollannin Itä-Intian asevoimien sotilasta.

## Lähteet
*

### Viitteet
Ponikuninkuusravit

**Ponikuninkuusravit** on vuodesta 2005 lähtien Suomessa järjestetty poniravikilpailu. Kahtena ensimmäisenä vuonna sen isäntänä toimi Turun Metsämäen ravirata, jonka jälkeen kilpailu on kiertänyt eri raviradoilla. Poninkuninkuusravit on kaksipäiväinen tapahtuma. 

## Ponikuninkuuskilpailun säännöt
Ponien kuninkuus- ja kuningatarkilpailuun ovat oikeutettuja osallistumaan A-kategorian (säkäkorkeus enintään 107&nbsp;cm) ponit. Kilpailussa juostaan kaksi osalähtöä 1 600 ja 2 100 metrin matkoilla. Vuoteen 2014 asti suomenhevosten Kuninkuusraveista poiketen molemmat sukupuolet kilpailivat samoissa lähdöissä, vuodesta 2015 alkaen ponikuninkaan ja -kuningattaren titteleistä on kilpailtu omissa lähdöissään. Ponikuninkuuskilpailuun ovat osallistumaan oikeutettuja myös ruunat. Kokonaiskilpailun voittajat ratkeavat molempien osalähtöjen yhteisajan perusteella.

A-ponien ohjastajina saavat toimia tavallisten poniravilähtöjen tapan 10-18-vuotiaat Suomen Hippoksen myöntämän ajoluvan omaavat henkilöt.

## Suomen ponikuninkaat ja -kuningattaret 2005–2021

## Poniruhtinuuskilpailun säännöt
Ponien ruhtinas- ja ruhtinatarlähtöihin ovat oikeutettuja osallistumaan B-kategorian (säkäkorkeus 107,1-130 cm) ponit. Kilpailussa juostaan kaksi osalähtöä, 1600 m ja 2100 m. Kokonaiskilpailun voittaja ratkeaa nopeimman kokonaisajan perusteella. B-kategorian lähdöissä ohjastajan ikäraja on 12-30 vuotta.

Poniruhtinaskilpailu tuli osaksi ponikuninkuusravien ohjelmaa vuonna 2007, jolloin sekä tammat, orit että ruunat kilpailivat poniruhtinaan tittelistä. Vuodesta 2011 alkaen B-ponit ovat kilpailleet erikseen poniruhtinaan (orit ja ruunat) ja -ruhtinattaren (tammat) titteleistä. Vuodesta 2017 alkaen ruhtinuus- ja ruhtinatarkilpailut on ajettu kokonaan omina lähtöinään.

## Suomen poniruhtinaat ja -ruhtinattaret 2007-2021

## Lähteet

*Suomen Hippoksen kotisivut

## Aiheesta muualla
*Vuoden 2012 Ponikuninkuusravien kotisivut
*Vuoden 2013 Ponikuninkuusravien kotisivut